
24-TA-1377: Noteikumu projekts (Jauns)
Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 1.0

Iekšlietu ministrija

	1.
	Noteikumu projekts
20. Ja Komisija valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja atbilstību šo noteikumu prasībām, tā pēc projekta iesnieguma saņemšanas pieprasa:
20.1. Uzņēmumu reģistram – ziņas par uzņēmuma dalībniekiem (fiziskām personām un juridiskām personām), kā arī personām, kuras ir tiesīgas pārstāvēt uzņēmumu;
20.2. Iekšlietu ministrijas Informācijas centram – ziņas par šo noteikumu 18.8. apakšpunktā noteiktajām prasībām;
20.3. Pilsonības un migrācijas lietu pārvaldei – informāciju par šo noteikumu 18.4. apakšpunktā norādīto fizisko personu valstisko piederību, atbilstoši Fizisko personu reģistrā iekļautajām ziņām.
	Priekšlikums
Ņemot vērā, ka Pilsonības un migrācijas lietu pārvalde informāciju par fizisko personu valstisko piederību varēs sniegt tikai gadījumā, ja ziņas par attiecīgo personu būs iekļautas Fizisko personu reģistrā, tad, lai nodrošinātu tiesību normas skaidrību, aicinām izteikt projekta 20.3.apakšpunktu šādā redakcijā:
“20.3. Pilsonības un migrācijas lietu pārvaldei – informāciju par šo noteikumu 18.4. apakšpunktā norādīto fizisko personu valstisko piederību, ja ziņas par fizisko personu ir iekļautas Fizisko personu reģistrā”.

